Up-169/01
Datum: 2003-03-27T00:00:00.000+01:00
ecli: ECLI:SI:USRS:2003:Up.169.01
vrsta: posamični akt
zadeva: ustavna pritožba
objavljeno: Neobjavljeno | 27.03.2003
dokument: US22270
akt: Ustavna pritožba A. A. A. zoper sklep Okrajnega sodišča v Mariboru št. I P 596/94 z dne 4. 1. 2001 in zoper sklep Okrajnega sodišča v Šentjurju št. D 129/97 z dne 25. 10. 1999
resitev: zavrženje
izrek: Ustavna pritožba A. A. A. zoper sklep Okrajnega sodišča v Mariboru št. I P 596/94 z dne 4. 1. 2001 in zoper sklep Okrajnega sodišča v Šentjurju št. D 129/97 z dne 25. 10. 1999 se zavrže.
stavek: Ker niso izčrpana pravna sredstva, ustavna pritožba ni dopustna.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
podlaga: Člen 55.1.2, Zakon o Ustavnem sodišču [ZUstS]
datum_vloge: 2001-04-24T22:00:00.000Z
datum_odlocitve: 2003-03-26T23:00:00.000Z

# Up-169/01

10. 4. 2003

# SKLEP

Ustavno sodišče je v postopku za preizkus ustavne pritožbe A. A. A. iz Ž. na seji senata dne 27. marca 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

**Ustavna pritožba A. A. A. zoper sklep Okrajnega sodišča v Mariboru št. I P 596/94 z dne 4. 1. 2001 in zoper sklep Okrajnega sodišča v Šentjurju št. D 129/97 z dne 25. 10. 1999 se zavrže.**

## OBRAZLOŽITEV

S prvim izpodbijanim sklepom je sodišče zavrglo predlog za obnovo postopka, druga izpodbijana sodna odločba pa je sklep o dedovanju. Pritožnik v ustavni pritožbi oporeka pravilnosti in zakonitosti sklepov, navaja pa tudi, da o zadevi Višji sodišči še nista odločili.

Skladno s prvim odstavkom 51. člena Zakona o Ustavnem sodišču (v nadaljevanju ZUstS) je ustavno pritožbo mogoče vložiti po izčrpanju vseh pravnih sredstev. Pritožnik izpodbija sklepa sodišč prve stopnje, zoper katera je mogoča pritožba. Pred izčrpanjem tega pravnega sredstva ustavna pritožba ni dopustna in jo je treba zavreči. Pritožnik se sicer sklicuje na drugi odstavek 51. člena ZUstS, po katerem je ustavno pritožbo v izjemnih primerih mogoče obravnavati pred izčrpanjem izrednih pravnih sredstev. Vendar pa ta možnost v obravnavani zadevi ne pride v poštev, saj pritožnik ni izčrpal niti pritožbe kot rednega pravnega sredstva.

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata
mag. Marija Krisper Kramberger